b'\n_START_ARTICLE_\nKarair\n_START_PARAGRAPH_\nKarair var et flyselskap fra Finland, grunnlagt av br\xc3\xb8drene Nilo og Valto Kahrum\xc3\xa4ki. Selskapet ble senere gradvis kj\xc3\xb8pt opp av Finnair, med fullt eierskap fra desember 1995. Det opererte vesentlig charterflyvninger til feriesteder ved Middelhavet._NEWLINE_Opprinnelig navn var Karhum\xc3\xa4ki Airways, grunnlagt i 1947 som en avdeling av Veljekset Karhum\xc3\xa4ki Oy, en mindre produksjonsenhet for bygging av fly, og et vedlikeholdsanlegg. I juni 1951 startet selskapet regul\xc3\xa6re flygninger mellom Helsingfors og Joensuu, Jyv\xc3\xa4skyl\xc3\xa4, Vasa og Sundsvall,  opprinnelig med en fl\xc3\xa5te best\xc3\xa5ende av fire Douglas DC-3 og to Convair CV-440 Metropolitan. Den f\xc3\xb8rste internasjonale flyvning til Stockholm i 1951, etterfulgt av turist-charter til M\xc3\xa1laga._NEWLINE_I 1956 ble selskapet reorganisert som Kar-Air OY og startet operativ virksomhet i januar 1957. En svensk avdeling ble etablert i 1961. Den opererte med en enkel Douglas DC-6 med charterflyvninger til feriesteder i Syd-Europa. I 1962 kj\xc3\xb8pte Aero O/Y en 27 prosent aksjeandel i Kar-Air. Denne ble etterhvert \xc3\xb8ket til 51 da Kar-Air fikk finansielle problemer da selskapets to Metropolitans ble skadet som f\xc3\xb8lge av harde landingern og m\xc3\xa5tte tas ut av tjeneste for en periode i 1963.\n_START_SECTION_\nFinnair overtar\n_START_PARAGRAPH_\nDen nye majoritetseieren krevde at Kar-Air innstilte all innenriks trafikk og konsentrerte seg om charter, vesentlig til turistdestinasjoner omkring Middelhavet. Til dette form\xc3\xa5l overf\xc3\xb8rte Aero O/Y to av sine egne DC-6 som Kar-Air ogs\xc3\xa5 brukte til en flyvning jorden rundt._NEWLINE_DC-6 forble b\xc3\xa6rebjelken i Kar-Airs fl\xc3\xa5te frem til 1972 med introduksjon av Douglas DC-8. Den ene DC-6 ble bygget om med \xc2\xabswing tail\xc2\xbb for frakt og forble i selskpet frem til 1980, vesentlig brukt p\xc3\xa5 Finnairs fraktruter til UK og andre europeiske destinatinasjoner da fraktflyvninger ble tatt over av Finnair (som Aero O/Y da var omd\xc3\xb8pt til). Samtidig fikk selskapet sitt nye navn, kjent som Karair, ogs\xc3\xa5 skrevet KarAir. I de p\xc3\xa5f\xc3\xb8lgende \xc3\xa5r reduserte Karair sin fl\xc3\xa5te fordi charter-kontrakten med Finnair ble avsluttet._NEWLINE_I 1996 opph\xc3\xb8rte Kar-Air som selskap, da Finnair overtok selskapet i sin helhet.\n_START_SECTION_\nEtterminne\n_START_PARAGRAPH_\nTo tidligere Karair-fly, en Lockheed Model 18 Lodestar og en av de eldste gjenv\xc3\xa6rende Douglas DC-3-er, er for tiden utstilt i Finlands luftfartsmuseum i Vanda. En annen Karair DC-3 finnes i et flymuseum i M\xc3\xbcnchen, dog malt i Swissairs farger.'